అన్నమయ్య కీర్తన అన్తర్యామి అలసితి

రాగం: శివ రఞ్జని

అన్తర్యామి అలసితి సొలసితి |
ఇన్తట నీ శరణిదె జొచ్చితిని ||

కోరిన కోర్కులు కోయని కట్లు |
తీరవు నీవవి తెఞ్చక |
భారపు బగ్గాలు పాప పుణ్యములు |
నేరుపుల బోనీవు నీవు వద్దనక ||

జనుల సఙ్గముల జక్క రోగములు |
విను విడువవు నీవు విడిపిఞ్చక |
వినయపు దైన్యము విడువని కర్మము |
చనదది నీవిటు శాన్తపరచక ||

మదిలో చిన్తలు మైలలు మణుగులు |
వదలవు నీవవి వద్దనక |
ఎదుటనె శ్రీ వెఙ్కటేశ్వర నీవదె |
అదన గాచితివి అట్టిట్టనక ||

Web Url: http://www.vignanam.org/veda/annamayya-keerthanas-antaryami-alasiti-shuddhatelugu.html